Ο **Νικολά Κουστού** (γαλλικά: Nicolas Coustou, 1658 - 1733) ήταν Γάλλος γλύπτης και ακαδημαϊκός.

Βιογραφικά στοιχεία
-------------------

*Ο Σηκουάνας και ο Μάρνης,* Λούβρο
Ο Νικολά Κουστού γεννήθηκε στη Λυών στις 9 Ιανουαρίου 1658. Ο πατέρας του Φρανσουά Κουστού ήταν ξυλογλύπτης και η μητέρα του Κλωντίν Κουαζεβό ήταν αδελφή του Αντουάν Κουαζεβό, επίσημου γλύπτη του Λουδοβίκου ΙΔ΄. Μαθήτευσε αρχικά στον πατέρα του και όταν έγινε δεκαοχτώ χρονών, το 1676, εγκαταστάθηκε στο Παρίσι, για να μαθητεύσει κοντά στον θείο του Αντουάν Κουαζεβό, ο οποίος διηύθυνε την πρόσφατα ιδρυθείσα *Βασιλική Ακαδημία ζωγραφικής και γλυπτικής*. Σε ηλικία είκοσι τριών ετών, ο Κουστού κέρδισε το Βραβείο της Ρώμης, το οποίο του έδωσε την ευκαιρία να εκπαιδευτεί για τέσσερα χρόνια στη Γαλλική Ακαδημία της Ρώμης. Επέστρεψε στο Παρίσι το 1687. Το 1690 παντρεύτηκε τη Σουζάν-Ανιές Ουάς, κόρη ζωγράφου και διακοσμητή.

Το 1693, ο Νικολά Κουστού έγινε ακαδημαϊκός. Το έργο εισαγωγής του ήταν ένα αλληγορικό ανάγλυφο, σχετικά με την *Αποκατάσταση της υγείας του βασιλιά* (σήμερα στο Λούβρο).

Από το 1700, συνεργάστηκε με τον Κουαζεβό στο Μέγαρο των Απομάχων και στα παλάτια του Μαρλί (κατεστραμμένο σήμερα) και των Βερσαλλιών.

Το 1702 έγινε καθηγητής στην *Ακαδημία Ζωγραφικής και Γλυπτικής*, πρύτανης το 1720 και καγκελάριος της Ακαδημίας το 1733, έτος θανάτου του.

Έργο
----

Ανδριάντας του Νικολά Κουστού στο Λούβρο, ανάμεσα στους 86 Επιφανείς Άνδρες της Γαλλίας
Ο Νικολά Κουστού ήταν αξιοσημείωτος για την ευκολία με την οποία κατασκεύαζε τα έργα του και παρόλο που επηρεάστηκε ιδιαίτερα από τον Μιχαήλ Άγγελο και τον Αλεσάντρο Αλγκάρντι, τα πολυάριθμα έργα του είναι από τα πιο τυπικά δείγματα της εποχής του που σώζονται σήμερα.

Ορισμένα έργα του καταστράφηκαν κατά τη Γαλλική Επανάσταση. Από τα διασωθέντα, τα πιο διάσημα είναι *Ο Σηκουάνας και ο Μάρνης*, *Η ξεκούραση του κυνηγού*, γνωστό και ως *ο Άδωνις ξεκουράζεται από το κυνήγι* και ο *Απόλλων ακολουθώντας τη Δάφνη* στους κήπους του Κεραμεικού, το ανάγλυφο *Το πέρασμα του Ρήνου* στο Λούβρο, τα αγάλματα του Ιουλίου Καίσαρα και του Λουδοβίκου ΙΕ΄ στο Λούβρο και η *Αποκαθήλωση* πίσω από το χοροστάσιο του καθεδρικού ναού της Παναγίας των Παρισίων. Το γλυπτό του *Απόλλωνα ακολουθώντας τη Δάφνη* είναι ένα από τα έργα που αναφέρονται ότι δημιούργησε με τον μικρότερο αδερφό του, στον οποίο αποδίδεται η Δάφνη. Βρίσκεται στο Λούβρο από το 1940 και αποκαταστάθηκε κατά την περίοδο 2004–06.

Συνεργάστηκε στενά με τον αδερφό του, Γκιγιώμ Κουστού, επίσης διάσημο γλύπτη και διευθυντή της Ακαδημίας. Λόγω της συνεργασίας τους, δεν είναι πάντα δυνατό να αποδοθούν ορισμένα έργα με βεβαιότητα. Ο γιος του αδερφού του, Γκιγιώμ Κουστού ο Νεότερος, ήταν επίσης γλύπτης.

Ο Νικολά Κουστού πέθανε στο Παρίσι την 1η Μαΐου 1733 σε ηλικία 75 ετών.

Επιλογή έργων
-------------

* Ιούλιος Καίσαρας, Λούβρο*Ιούλιος Καίσαρας*, Λούβρο
* Λουδοβίκος ΙΕ΄, Λούβρο*Λουδοβίκος ΙΕ΄*, Λούβρο
* Η ξεκούραση του κυνηγού, Λούβρο*Η ξεκούραση του κυνηγού,* Λούβρο
* Αλληγορία του ποταμού Σον, Λυών*Αλληγορία του ποταμού Σον*, Λυών
* Η Αποκαθήλωση,  Παναγία των ΠαρισίωνΗ *Αποκαθήλωση,* Παναγία των Παρισίων

Παραπομπές
----------

1. ↑  «Nicolas Coustou». (Ολλανδικά) *RKDartists*. 18799.
2. 1 2  «Nicolas Coustou». (Αγγλικά) *Coustou, Nicolas*. 16  Δεκεμβρίου 2017.
3. ↑  «Encyclopædia Britannica» (Αγγλικά) biography/Nicolas-Coustou. Ανακτήθηκε στις 9  Οκτωβρίου 2017.
4. ↑  (Ολλανδικά) *RKDartists*. rkd.nl/explore/artists/18799. Ανακτήθηκε στις 23  Αυγούστου 2017.
5. ↑  (Αγγλικά) *SNAC*. w66m40mg. Ανακτήθηκε στις 9  Οκτωβρίου 2017.
6. 1 2  (Ολλανδικά) *RKDartists*. rkd.nl/explore/artists/18799. Ανακτήθηκε στις 5  Φεβρουαρίου 2023.
7. ↑  (Αγγλικά) *Union List of Artist Names*. 2  Νοεμβρίου 2017. 500031564. Ανακτήθηκε στις 22  Μαΐου 2021.
8. ↑  Jules Guiffrey: «Liste des pensionnaires de l'Academie de France a Rome» 1908. σελ. 15.
9. ↑ . «cosmovisions.com/Coustou».
10. ↑ . «en.wikisource.org/wiki/1911\_Encyclopedia\_Britannica/Coustou».
11. ↑ . «collections.louvre.fr/Le Dieu de la Santé montre à la France le buste de Louis XIV, roi de France, 1693».
12. ↑ . «pop.culture.gouv.fr/Chasseur au repos, dit aussi Adonis se reposant de la chasse, ou Le Repos du chasseur».
13. ↑ . «collections.louvre.fr/en/Apollon (poursuivant Daphné)».
14. ↑ . «art.rmngp.fr/en/library/artworks/guillaume-ier-coustou\_nicolas-coustou\_allegorie-du-passage-du-rhin-par-louis-xiv-devant-tolhuis\_marbre\_bas-relief».
15. ↑ . «theodora.com/encyclopedia/c2/coustou».

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 34725605
* **Europeana**: agent/base/66825
* LCCN: n81043727
* ISNI: 0000 0000 6661 7071
* GND: 11867031X
* SUDOC: 027284077
* BNF: cb14957658z (data)
* ULAN: 500031564
* RKD: 18799

 |

 |